Csongrád Város Polgármesterétől M

Száma: Fjl/66-2/2023.

Témafelelős: Dr. Juhász L.

ELŐTERJESZTÉS

## Csongrád Városi Önkormányzat Képviselő-testülete 2023. február 23. napján tartandó ülésére

Tárgy: Rév István utcai telephely feltáró út építéséhez szükséges terület megvásárlása

**Tisztelt Képviselő-testület!**

A Vestfrost Kft. a Csongrád, Rév István u. 3-5. szám alatti székhellyel működő gazdasági társaság, amely jelentős fejlesztést, gyártásnövelést kíván végrehajtani. Logisztikai célokra bérelné ki a csongrádi 1642/7 hrsz-ú ingatlant, amely ez ideig a Bocskai utca felől közelíthető meg.

A megnövekedett forgalom illetve a Bocskai utcára nehezedő tehergépkocsi forgalom megszüntetése érdekében szükségessé vált egy az előterjesztés mellékletét képező vázrajz szerint kialakítható feltáró út megépítése. Az érintett terület az önkormányzatunk tulajdonába kerülne. A lefolytatott egyeztetés alapján a Rév és Társa Kft illetve a Víz- és Kommunális Kft. területéből vásárolnánk meg az érintett ingatlanrészt. A két gazdálkodó szervezettel való egyeztetés alapján 1.000 Ft+ áfa/m2 áron az önkormányzat magához váltaná a területet. Ennek várható költsége 1.000.000 Ft+ áfa összeget tesz ki.

Javasolom a Képviselő-testület fogadja el az érintett terület megvásárlását és hatalmazzon fel az adásvételi szerződés megkötésére.

**Határozati javaslat**

Csongrád Városi Önkormányzat Képviselő-testülete megtárgyalta a **„**Rév István utcai telephely feltáró út építéséhez szükséges terület megvásárlása című előterjesztést” és az alábbi döntést hozza:

1. A Képviselő-testület hozzájárulását adja az előterjesztés mellékletét képező vázrajz szerint kialakításra kerülő Rév István utcai feltáró út megvalósításához. A terület megvásárlásának vételárát 1.000 Ft + áfa /m2 összegben határozza meg.
2. A Képviselő-testület felhatalmazza a polgármestert a területszerzés érdekében a szükséges szerződés megkötésére.

Határidő: azonnal

Felelső: Bedő Tamás polgármester

Csongrád, 2023. február 16.

Bedő Tamás

polgármester